钦定古今图书集成/明伦汇编/氏族典/第476卷 > 《廖用贤尚友录》 > 慎从吉
## 钦定古今图书集成/明伦汇编/氏族典/第476卷 > 《廖用贤尚友录》 > 慎从吉

按《宋史慎知礼传》：“知礼子从吉，字庆之，钱俶之婿也。
为元帅府长史。归宋，历将作少监。真宗即位，迁詹事。
从吉自归朝，居散秩几三十年。景德初，上言求领事
务，判刑部，颇留意法律。大中祥符初，改授卫尉卿，纠
察在京刑狱，拜右谏议大夫，判吏部铨。八年，改给事
中，权知开封府，免官。天禧三年，起为卫尉卿。明年，判”
登闻鼓院，以光禄卿致仕，卒。